Nr. 9 26. oktober 2020

**Kære beboere Vallensbæk Stationstorv 3**

**Det er nu vi skal holde fast!**

Antallet af smittede er steget - husk derfor:

 Bliv hjemme, hvis du er syg

 Se færre venner og bekendte

 Brug mundbind

 Følg altid de fem generelle råd

Det er vores oplevelse, at beboerne på Stationstorvet 3 er meget opmærksomme på og følger forholdsreglerne - stor ros til jer.

Der er igen kommet nye tiltag og restriktioner, som har betydning for os. Forsamlingsloftet sænkes til 10 personer. Det skærpede forsamlingsforbud gælder fra 26. oktober 2020 til og med 22. november 2020.

**Derfor har vi valgt at aflyse fællesfrokost den 29. oktober og den 12. november.**

Håndarbejde fortsætter på den måde, at lokalet deles op i 2, så der bliver 2 grupper, som ikke overstiger 10.

Til mandehygge er vi som regel ikke over 10, så det fortsætter vi også med.

Fra 29. oktober 2020 indføres krav om brug af mundbind, når der skal handles i detailhandlen.

**Og så de korte meddelelser.**

Der er desværre opstået en misforståelse i forbindelse med skift af rengøringsfirma. Anders Andersen har rengøring til udgangen af oktober måned. Derefter er det nye firma Racoon klar til at tage fat. Forhåbentlig.

**Velkommen til**

Lejemål 3P, 1. 4 er genudlejet fra 15. oktober til Pia og Peter Wehler, som nu bor Åsvinget.

Indblæsningstemperaturen er sat op til ca. 20 grader i starten af oktober måned. Varme får du fra dine radiatorer.

Havemøbler er stillet i vinterhi. Sommertid sluttede lidt tidligere end beregnet ? Derfor fik I ikke det sædvanlige skriv fra Marianne. Jeg påtager mig det fulde ansvar.

Vi er løbet ind i nogle uforudsete udfordringer med at få godkendelse til at lukke Stormgade. Det skyldes blandt andet at gennemgangen også fortsat skal kunne fungere som nødudgang.

El-scooter parkering er snart klar til at blive taget i brug, så vi kan få tømt depotrummet og komme i gang med sammenlægning med køkkenet.

Vallensbæk Kommuneplan 2020 - 2032 - et digert værk på 70 sider - kan du læse i fælleslokalet, hvis det skulle have din interesse.

Der er nu også kommet elektrisk døråbner i opgang C. Dørene må ikke blokeres eller tvangsåbnes. Har du undtagelsesvis behov for at døren er åben flere minutter, så må du trykke på kontakten igen og igen. Automatikken kan også afbrydes.

Flere flotte skilte er sat op og snart bliver der lavet bump ved postkasserne.

Et par solbriller er fundet på p-dæk. Hvis du mangler dem, så ligger de på postkasserne.

**Gode hilsner til jer alle - pas godt på hinanden.**

**Vallensbæk Stationstorv - Vallensbæk Senior Park**

Peder